Staatsaanklaer spring glo na sy dood | Maroela Media
Staatsaanklaer spring glo na sy dood
Die voorval het glo by die gebou in die middestad plaasgevind. Foto: Google Street View
'n Staatsaanklaer by die Kimberley-landdroshof in die Noord-Kaap het Dinsdagoggend glo selfmoord gepleeg deur van 'n gebou in die stad af te spring.
Rodney Isaacs, streekshoof van die departement van justisie en grondwetlike ontwikkeling, het aan Maroela Media gesê die voorval het tussen 9:00 en 10:00 vanoggend plaasgevind. "Ons was in 'n vergadering toe ons in kennis gestel is dat iemand glo van een van die gebou se boonste vloere af gespring of geval het."
Die voorval het glo by die departement van openbare werke se gebou op die hoek van Stead- en Knightstraat in die middestad plaasgevind.
Die oorledene se naam is aan Maroela Media bekend maar sal nie gepubliseer word voor die persoon se naasbestaandes in kennis gestel is nie.
Maroela wag steeds vir kommentaar van die polisie.
Kimberley selfmoord staatsaanklaer
Ai, die man was in n professionele posisie wat weet hoe dinge werk, kon hy nie liewers vir hulp aangeklop het nie. Dis so jammer hy het dit gedoen. My innige simpatie en meegevoel aan sy familie, kollegas en vriende.